CXII.  Monasterii Ebersheimensis tutelam suscipit, possessionesque et jura confirmat.   (Signiae, Jul. 19.) [SCHOEPFLIN  Als. dipl.,  t. I, p. 278.]
Author: Lucius III

LUCIUS episcopus, servus servorum Dei, dilectis filiis EGELOLFO abbati monasterii Sanctorum Petri et Pauli atque Mauritii de Ebersheim, ejusque fratribus, tam praesentibus quam futuris, regularem tam professis, in perpetuam memoriam.

Quoties a nobis petitur, quod religioni et honestati convenire dignoscitur, animo nos decet libenti concedere et petentium desideriis congruum suffragium impertiri. Eapropter, dilecti in Domino filii, vestris justis postulationibus clementer annuimus et praefatum monasterium sanctorum Petri et Pauli atque Mauritii sociorumque ejus de Ebersheim, situm in pago Alsaciense, super fluvium quod dicitur Ylla, in quo divino mancipati estis obsequio sub beati Petri et nostra protectione suscipimus et praesentis scripti privilegio communimus. Inprimis siquidem statuentes ut ordo monasticus, qui secundum Deum et beati Benedicti Regulam in eodem monasterio institutus esse dignoscitur, perpetuis ibidem temporibus inviolabiliter observetur. Praeterea quascunque possessiones, quaecunque bona idem monasterium in praesentiarum juste et canonice possidet, aut in futurum, concessione pontificum, largitione regum vel principum, oblatione fidelium seu aliis justis modis, praestante Domino, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Locum ipsum in quo praefatum monasterium situm est, cum omnibus pertinentiis suis. In Sulza curtem Porte cum decimis suis et cum decimis dominicae curtis in agris, pratis et vineis. In Regenesheim decimas duorum mansorum. In Gundolvesheim decimas quinque mansorum. In Bercholtz decimas unius vineae. In Balteresheim, in Battenheim, in Bolichesheim, in Bollenwilre decimas quas in eis habetis. Capellam Zelle cum decimis allodii sui. Capellam Sarmonzhe cum decimis allodii sui. In Egenesheim decimas unius dominicae curtis. In Sigoltesheim curtem dominicam cum omnibus appendiciis suis, vineis, agris et pratis et banno, et capellam ipsius curtis cum omnibus decimis praedii sui et cum decimis duodecim mansorum et aliorum duorum mansorum Argentinensis ecclesiae. In Orheswilae curtem dominicam cum decimis ipsius praedii et banno. In Bunegesheim curtem cum allodio vinearum et agrorum cum omni decima sua, quod Ringardis regina vobis dedit. Insuper allodium in ipsa villa quod Odalricus vobis dedit. In Scerwilre curtem dominicam cum vineis, agris, pratis et cum decimis, et banno ipsius praedii. In Tamwilre allodium cum agris et pratis et aquarum decursibus et capellam cum decimis. In Ebersheim curtem dominicam cum forestis et quarta parte banni ipsius villae. In Kagenheim curtem dominicam cum omnibus appendiciis suis et banno. In Sermesheim curtem dominicam, cum decima salicae terrae et ecclesiam cum decimis ipsius villae. In Hittenheim decimas unius dominicae curtis. In Mazenheim decimas sexaginta octo jugerum. In Outenheim curtem dominicam et ecclesiam cum decimis ipsius villae. In Northus decimas unius dominicae curtis. In Hundenesheim et in Lumersheim similiter. In Valna curtem dominicam cum quarta parte banni ipsius villae. In Birenheim curtem dominicam cum medietate banni. In Hiltesheim curtem dominicam cum decimis salicae terrae et ecclesiam cum decima ipsius villae et banno et cum omni mundiburde sua ac libertate. Item in ipsa villa curtem dominicam ad sacrarium pertinens, cum decimis et appendiciis suis, scilicet Cellesheim, Conenheim et Hagenheim. In Azolveswilre curtem dominicam cum ecclesia et banno et omni dominio. In Mutersholz curtem dominicam cum ecclesia et decimis ipsius villae et medietate banni. In Baldenheim capellam cum medietate decimarum ipsius villae. In Wittensheim curtem dominicam cum tribus partibus banni et ecclesiam ipsius loci cum decimis. In Niveratesheim allodium et ecclesiam cum decimis ipsius villae. In Swavesheim curtem dominicam cum medietate banni. In Artusvesheim, curtem dominicam cum ecclesia et decimis ipsius villae et banno. Capellam in Bireheim cum decimis suis. In Cruzenheim curtem dominicam, cum tribus partibus banni et omni dominio ipsius villae et ecclesiam cum decimis suis. In Arzenheim curtem dominicam cum omni jure suo. In Burheim decimas dominicae curtis. In Castineto praedium unum. In Tambaco praedium unum. In Llichirchen tres mansos. In Offenheim duos mansos. In pago Brisaugiensi curtem dominicam in villa Wizwilre cum omnibus appendiciis suis et ecclesiam cum decimis ipsius villae, banno et omni dominio. In Baldovesheim novem mansos. In Ibenheim mansum unum. In Widensoln mansum et dimidium. In Uresheim mansum unum. In Otrateswilre tres-mansos. In Ostheim mansum unum, in Onheim duos mansos, in Veltchirichen vineam unam et dimidium mansum. In Roleswilre duos mansos, insuper vineam trium jugerum cum curtibus suis, item aliam vineam. In Bateresheim duos mansos. In Burcheim dimidium mansum. In Berolvesheim novem mansos. In Bliemaresheim quartam partem mansi. In Stocesheim duos mansos et dimidium. In Hessenheim dimidium mansum. In Amricheswilre vineam unam. In Pfassenheim vineam unam. In Dubelsheim duos mansos. In Hedolvesheim mansum et dimidium. Et in Mochenheim dimidium mansum et capellam in Ebersheim sitam cum omnibus pertinentiis suis. Sane novalium vestrorum, quae propriis manibus aut sumptibus colitis sive de nutrimentis animalium vestrorum, nullus a vobis decimas exigere aut extorquere, praesumat. Liceat quoque vobis clericos vel laicos e saeculo fugientes liberos et absolutos ad conversionem recipere et eos absque contradictione aliqua retinere. Prohibemus insuper ut nulli fratrum vestrorum, post factam in eodem loco professionem, fas sit absque abbatis sui licentia, nisi arctioris religionis obtentu, de eodem loco discedere; discedentem vero, absque communium litterarum cautione, nullus audeat retinere. Cum autem generale interdictum terrae fuerit, liceat vobis clausis januis, exclusis excommunicatis et interdictis, non pulsatis campanis, suppressa voce divina officia celebrare. Sepulturam praeterea ipsius loci liberam esse decernimus, ut eorum devotioni et extremae voluntati, qui se illic sepeliri deliberaverint, nisi forte excommunicati vel interdicti sint, nullus obsistat, salva tamen justitia illarum ecclesiarum a quibus mortuorum corpora assumuntur. Obeunte vero te nunc ejusdem loci abbate vel tuorum quolibet successorum, nullus ibi qualibet subreptionis astutia seu violentia praeponatur, nisi quem fratres communi consensu vel fratrum pars consilii sanioris, secundum Dei timorem et beati Benedicti Regulam providerint eligendum. Decernimus ergo ut nulli omnino hominum fas sit praefatum monasterium temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed omnia integra conserventur, eorum, pro quorum gubernatione ac sustentatione concessa sunt, usibus omnimodis profutura, salva sedis apostolicae auctoritate atque ejusdem canonica justitia. Si qua ergo in futurum ecclesiastica saecularisve persona, etc. Ego Lucius catholicae Ecclesiae episcopus. Ego Theodinus Portuensis et S. Rufinae sedis episcopus. Ego Henricus Albanensis episcopus. Ego Paulus Praenestinus episcopus. Ego Petrus presbyter cardinalis tituli S. Susannae. Ego Vivianus tituli Sancti Stephani in Coelio Monte presbyter cardinalis. Ego Laborans presbyter cardinalis sanctae Mariae Trans Tiberim tituli Calixti. Ego Pandulfus tituli Basilicae Duodecim apostolorum presbyter card. Ego Jacobus diaconus cardinalis S. Mariae . . . . Ego Arditio diaconus cardinalis S. Theodori. Ego Gratianus SS. Cosmae et Damiani cardinalis. Ego Bobo diaconus cardinalis Sancti Angeli. Ego Octavianus diac. card. SS. Sergii et Bacchi. Ego Goffredus Sanctae Mariae in Via Lata diaconus cardinalis. Ego Albinus Sanctae Mariae Novae diac. card. Datum Sig., per manum Alberti sanctae Romanae Ecclesiae presbyteri cardinalis et cancellarii, XIV Kalend. Augusti, indictione prima, Incarnationis Dominicae anno 1183, pontificatus vero domni Lucii papae tertii anno secundo.